**ŠPARGLJI**




Špargelj je trajnica, ki raste na istem mestu tudi 20 let. So ena prvih vrst pomladne zelenjave. Uživamo mlade poganjke, ki jih pobiramo v pomladnih mesecih. Njihova sezona se pri nas začne v prvi polovici aprila in traja vse do sredine junija. Šparglji so zelenjava, ki je nezahtevna.

**Vrste**

Glede na to kje rastejo, ločimo **domače** in **divje** šparglje. Domače gojimo na vrtu, divji pa rastejo v grmičevju in ob robu gozda, vendar samo na Primorskem.

Šparglji so lahko **zeleni** ali **beli**, odvisno od načina gojenja. Beli šparglji nastanejo, če pred odganjanjem nasujejo zemljo nad rastlino, takrat bodo poganjki zrasli v temi in zato ostali beli. Zato jih imenujemo **beluši** in so milejšega okusa ter z manj grenkobe kot zeleni šparglji, katerih poganjki rastejo na svetlobi in se obarvajo zeleno.



**Uživanje špargljev**

Uživamo mlade poganjke, ki jih režemo v pomladnih mesecih. Šparglji so zares dobri povsem sveži, najbolje še isti dan, ko so bili nabrani. So zelo zdravi.